
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.900/385/34038/Σ.412 (1) 


Καθορισμός αμοιβής του Προέδρου Διοικητικού Συμβουλίου ΕΒΟ 
Α.Ε., Περικλή Οικονόμου. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α. Τις διατάξεις του άρθρου 1 του Ν. 43/75 «Περί ιδρύσεως Εθνικής 
Βιομηχανίας Αεροπορικού Υλικού», όπως αυτός τροποποιήθηκε και συ¬ 
μπληρώθηκε με το Ν. 696/77. 

β. Τα άρθρα 10,11,12 και επομ. του Καταστατικού της ΕΒΟ Α.Ε. 
γ. Τις διατάξεις του Ν. 531/77 «Περί τροποποιήσεως και συμπλη- 
ρώσεως του Ν.Δ. 58/68 «Περί ΥΕΘΑ κ.λπ.». 

δ. Τα άρθρα 2 εδ. γ' και 5 της υπ’ αριθμ. 1154/88 Πράξεως Πρω¬ 
θυπουργού, όπως το άρθρο 2γ τροποποιήθηκε με την παράγραφο 4 της 
Κοινής Υπουργικής Αποφάσεως 2334/30.5.89. 

ε. Την υπ’ αριθμόν 1505/4.9.91 Κοινή Απόφαση των Πρωθυπουρ¬ 
γού και Υπουργού Εθνικής Αμύνης «Περί καθορισμού αρμοδιοτήτων 
Υφυπουργού Εθνικής Αμύνης Ιωάννη Σταθόπουλου». 

στ. Το υπ’ αριθμό 52 Πρακτικό της Εκτάκτου Γενικής Συνελεύσεως 


των μετόχων της ΕΒΟ Α.Ε. 

ζ. Την υπ’ αριθ. Υ 1687/92 κοινή απόφαση του Πρωθυπουργού και 
του Υπουργού Εθνικής Οικονομίας, για την μεταβίβαση αρμοδιοτήτων, 
αποφασίζουμε: 

Καθορίζουμε το ύψος των αποδοχών του Προέδρου του Διοικητικού 
Συμβουλίου της ΕΒΟ Α.Ε. Περικλή Οικονόμου στο ποσό των 450.000 
δραχμών, από της αναλήψεως των καθηκόντων του, ως μηνιαίες μι¬ 
κτές αποδοχές. 

Πέραν του ποσού αυτού, ουδεμία αποζημίωση θα καταβάλλεται εις 
τον ανωτέρω λόγο συμμετοχής του στη Διοίκηση της Εταιρείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Αυγούστου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤΗΡΙΟΣ ΚΟΥΒΕΛΑΣ 

ΥΦΥΠ. ΕΘΝΙΚΗΣ ΑΜΥΝΑΣ ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

ΙΩΑΝ. ΣΤΑΘΟΠΟΥΛΟΣ ΚΩΝ/ΝΟΣ ΔΟΥΣΗΣ 

-- 

Αριθ. 40164 ' (2) 

Διάρκεια εκπαίδευσης, ώρες διδασκαλίας και προσόντα υποψηφίων 
προγράμματος ταχύρρυθμης επαγγελματικής κατάρτισης «ΤΕΚ» 
ειδικοτήτων Στελεχών Εμπορικών Επιχειρήσεων και Στελεχών Ορ¬ 
γάνωσης και Προγραμματισμού Παραγωγής. 

Η Δ/ΝΤΡΙΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

β) Τις διατάξεις του άρθρου 3 του Ν.Δ. 1104/72 «Περί θεμάτων τι- 
νών ασφαλίσεως και εκπαιδεύσεως των επαγγελματικώς καταρτιζομέ- 
νων». 

γ) Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής κατάρτισης εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση 1321/28/ 
21.7.92 έγγραφο 281/112917/28.7.92). 

ε) Την απόφαση του Υπουργού Εργασίας 100919/90 «Μεταβίβαση 
αρμοδιοτήτων του Υπουργού Εργασίας στο Γενικό Γραμματέα, Ειδικό 
Γραμματέα, Προϊσταμένους Δ/νσεων, Υπηρεσιών & Τμημάτων», απο¬ 
φασίζουμε: 

Καθορίζουμε για την Ταχύρρυθμη Επαγγελματική Κατάρτιση των 
ειδικοτήτων Στελεχών Εμπορικών επιχειρήσεων και Στελεχών Οργά¬ 
νωσης και Προγραμματισμού Παραγωγής, 

1. Τη διάρκεια εκπαίδευσης: για την πρώτη ειδικότητα συνολικά σε 
1002 και για τη δεύτερη ειδικότητα συνολικά σε 960 ώρες με εξάωρη 
απασχόληση ημερησίως. 

2. Τα προσόντα των υποψηφίων καθορίζονται ως εξής: 

'α) Ηλικία έως 35 ετών. 

β) Γραμματικές γνώσεις: Απολυτήριο Λυκείου ή εξαταξίου Γυμνά- 

σίου και βασικές γνώσεις Αγγλικής. 

Η απόφαση αυτή να κοινοποιηθεί και να δημοσιευθεί στην Εφημερίδα 
της Κυβερνήσεως. 

Αθήνα, 25 Αυγούστου 1992 

Η Δ/ντρια 
ΧΡ. ΚΩΣΤΑΚΗ 

-♦- 

Αριθ. Α4β/3725 (3) 

Τροποποίηση και συμπλήρωση διατάξεων της Α4/2450/4.6.91 
Υπουργικής Απόφασης «Εκπαίδευση Νοσηλευτών - τριών στη Νε¬ 
φρολογία». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: Του Ν. 1397/83 (ΦΕΚ 143/Α783) Εθνικό Σύ¬ 
στημα Υγείας. 

2. Του Ν. 1278/82 (ΦΕΚ 105/Α'/92) Σύσταση Κεντρικού Συμ¬ 
βουλίου Υγείας. 

3. Την αριθ. 8 απόφαση της 94ης Ολομ./3.7.92 του ΚΕΣΥ. 

4. Τις ανάγκες της υπηρεσίας, αποφασίζουμε: 

Τροποποιούμε και συμπληρώνουμε την παρ. 6 της υπ’ αριθ. Α4/ 
2450/4.6.91 απόφασής μας, ως εξής: 

1. Νοσηλευτής-τρια που έχει προϋπηρεσία σε Μονάδες εξωνεφρικής 
Κάθαρσης επί ένα τουλάχιστον συνεχή χρόνο, μπορεί να Θεωρηθεί ως 
έχων την ως άνω ειδική εκπαίδευση στη Νεφρολογία με διαπιστωτική 
πράξη του Υπουργείου Υγείας, Πρόνοιας & Κ.Α. μετά γνώμη του 
ΚΕΣΥ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Αυγούστου 1992 

Ο ΥΠΟΥΡΓΟΣ 

Γ. ΣΟΥΡΑΑΣ 
-♦- 

Αριθ. Φ 144/οικ. 4910 (4) 

Ανάθεση έργου με μίσθωση από το Ταμείο Αρωγής Υπαλλήλων Υπουρ¬ 
γείου Εθνικής Παιδείας και Θρησκευμάτων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την 143/8.7.92 απόφαση του Πρωθυπουργού (ΠΥΣ 160/91). 

3. Την 33361/5.9.91 (ΦΕΚ 703/5.9.91) κοινή υπουργική από¬ 
φαση, αποφασίζουμε: 

.. Καθορίζουμε τον αριθμό των προσώπων που μπορεί το Ταμείο Αρω¬ 
γής Υπαλλήλων Υπουργείου Εθνικής Παιδείας και θρησκευμάτων να 
οιναθέσει με μίσθωση το έργο της ηλεκτρονικής αρχειοθέτησης του αρ¬ 
χείου του Ταμείου, σε ένα άτομο για ένα έτος. 

Το άτομο που θα αναλάβει το παραπάνω έργο θα πρέπει να έχει απο¬ 
λυτήριο Λυκείου και εμπειρία τουλάχιστον 2 ετών στην ανάλυση και 
σχεδίασμά συστημάτων αυτοματισμού Γραφείου. 

Το συνολικό ποσό αμοιβής για το έργο που θα εκτελεστεί από το πα¬ 
ραπάνω άτομο, θα ανέλθει στο ποσό των 1.700.000 δρχ. θα εισπράττε- 
ται δε με βάση το προβλεπόμενο από τις ισχύουσες διατάξεις του Κ.Φ.Σ. 
φορολογικό στοιχείο και θα χορηγείταισε δώδεκα (12) ισόποσες μη¬ 
νιαίες δόσεις. 

Το παραπάνω έργο δεν ανάγεται στον κύκλο καθηκόντων των υπαλ¬ 
λήλων του Ταμείου, θα παρέχεται δε σε χρόνο ανεξάρτητο από το ωρά¬ 
ριο λειτουργίας της υπηρεσίας και η επίβλεψή του θα γίνεται από τις αρ¬ 
μόδιες υπηρεσίες του Ταμείου. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Αυγούστου 1992 
Με εντολή Υπουργών 
Οι Γενικοί Γραμματείς των Υπουργείων 

ΠΡΟΕΔΡΙΑΣ ΥΓΕΙΑΣ, ΠΡΟΝΟΙΑΣ 

ΤΗΣ ΚΥΒΕΡΝΗΣΗΣ & ΚΟΙΝΩΝ. ΑΣΦΑΛΙΣΕΩΝ 
Ν. ΑΡΓΥΡΟΠΟΥΛΟΣ I. ΒΑΡΘΟΛΟΜΑΙΟΣ 

- ♦- 

Αριθ. Φ 43/οικ. 4911 (5) 

Ανάθεση έργου με μίσθωση από το ΤΣΜΕΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 (ΦΕΚ 195/Α’/ 
11.11.87). 

2. Την 143/8.7.92 απόφαση του Πρωθυπουργού (ΠΥΣ 160/91). 

3. Την 33361/5.9.91 (ΦΕΚ 703/5.9.91) κοινή υπουργική από¬ 
φαση, αποφασίζουμε: 

1. Καθορίζουμε τον αριθμό των προσώπων που μπορεί το Ταμείο Συ¬ 
ντάξεων Μηχανικών & Εργοληπτών Δημοσίων Έργων (ΤΣΜΕΔΕ) να 
αναθέσει έργο με μίσθωση για ένα έτος, ως εξής: 

α. Πέντε (5) Αναλυτές - Προγραμματιστές Η/Υ, με συνολική αμοι- 
βηύ μέχρι 2.310.000 δρχ. ο καθένας. 

β. Τρεις (3) χειριστές συστημάτων με συνολική αμοιβή μέχρι 
1.820.000 δρχ. ο ένας και οι δύο (2) λοιποί μέχρι 1.666.000 δρχ. ο 
καθένας. 

γ. Πέντε (5) προγραμματιστές εφαρμογών Η/Υ με συνολική αμοιβή 
2.048.000 δρχ. οι δύο, 1.865.000 δρχ. οι άλλοι δύο και 1.765.000 
δρχ. ο πέμπτος. 

δ. Τέσσερις (4) χειριστές εισαγωγής στοιχείων με συνολική αμοιβή 
μέχρι 1.908.000 δρχ., 1.940.000 δρχ., 1.824.000 δρχ., 1.753.000 
δρχ. ο καθένας αντίστοιχα. 

2. Η συνολική δαπάνη για το έργο που θα εκτελεσθεί από τα παρα¬ 
πάνω άτομα ανέρχεται στο ποσό των 38.737.000 δρχ., η αμοιβή δε θα 
εισπράττεται με βάση το απαιτούμενο από τον Κ.Φ.Σ. στοιχείο. 

Το ποσό της αποζημίωσης θα καταβάλλεται τμηματικά και ανάλογα 
με την πρόοδο της εργασίας. 

Η εξόφληση θα γίνει μετά την ολοκλήρωση του έργου. 

3. Το έργο που πρόκειται να εκτελεσθεί από τα παραπάνω άτομα 
αφορά την καταγραφή και εισαγωγή στα μαγνητικά μέσα των στοι¬ 
χείων σχετικά με την καταβολή νοσηλειών περίπου 75.000 ασφαλισμέ¬ 
νων των οποίων εκκρεμεί η μηχ/κή επεξεργασία καθώς επίσης 
120.000 περίπου παραστατικών γραμματίων είσπραξης εισφορών το 
εν λόγω έργο θα εκτελείται στο χώρο του Ταμείου και η Υπηρεσία θα 
παρακολουθεί την κανονική πορεία εκτέλεσής του. Μετά τη λήξη των 
εργασιών θα γίνει η τελική παρολαβή του έργου. 

4. Το έργο αυτό δεν αινάγεται στον κύκλο των καθηκόντων των 
υπολλήλων του Ταμείου και δεν θα συνδέεται με το ωράριο λειτουργίας 
της υπηρεσίας. 

5. Οι αναλυτές προγραμματιστές θα πρέπει να έχουν πτυχίο ΑΕΙ της 
ημεδαπής ή ισότιμο τίτλο σπουδών της αλλοδαπής και τίτλο ή πιστοποι¬ 
ητικό σπουδών ΑΕΙ ή ΤΕΙ της ημεδαπής ή ισότιμο της αλλοδαπής σε 
θέματα ειδικότητας της επιστήμης των Η/Υ και σχετική πείρα. 

Οι προγραμματιστές εφαρμογών, οι χειριστές συστημάτων και οι χει- 
ρίστριες εισαγωγής στοιχείων θα πρέπει να έχουν απολυτήριο λυκείου ή 
εξαταξίου γυμνασίου και σχετική κατά περίπτωση ειδικότητα καθώς 
και εμπειρία τουλάχιστον δύο ετών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Αυγούστου 1992 

Με εντολή Υπουργών 
Οι Γενικοί Γραμματείς των Υπουργείων 

ΠΡΟΕΔΡΙΑΣ ΥΓΕΙΑΣ, ΠΡΟΝΟΙΑΣ 

ΤΗΣ ΚΥΒΕΡΝΗΣΗΣ & ΚΟΙΝΩΝ. ΑΣΦΑΛΙΣΕΩΝ 
Ν. ΑΡΓΥΡΟΠΟΥΛΟΣ I. ΒΑΡΘΟΛΟΜΑΙΟΣ 

Αριθ. ΤΠΠΟ/ΑΡΧ/Β1/Φ 36/35455/675 (6) 

Χαρακτηρισμός Ι.Ν. Αγ. Ιωάννου Χρυσοστόμου Παρασκευής Ν. Γρεβε- 
νών, ως κτιρίου, χρήζοντος ειδικής κρατικής προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Τ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β'/ 
28.11.1991 & ΦΕΚ 17/Β'/16.1.92) «Μεταβίβαση αρμοδιοτήτων 
Υπουργού κ.λπ.». 

2. Τις διατάξεις του Ν. 1469/50 «Περί προστασίας ειδικής κατηγο¬ 
ρίας οικοδομημάτων κ.λπ.» σε συνδυασμό με τις διατάξεις του Κ.Ν. 
5351/32 «Περί αρχ/των» (άρθρο 52). 

3. Την ομόφωνη γνωμοδότηση*του Τοπικού Συμβουλίου Κεντρικής 
& Δυτ. Μακεδονίας, όπως αυτή διατυπώθηκε στην αριθμ. 185/ 
11.7.92 Συνεδρία του, αποφασίζουμε: 

Χαρακτηρίζουμε ως κτίριο που χρειάζεται ειδική κρατική προστασία 
τον Ι.Ν. Αγ. Ιωάννου Χρυσοστόμου Παρασκευής, Γρεβενών. 

Πρόκειται για τρίκλυτη βασιλική, που χρονολογείται στον 19ο αι¬ 
ώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Αυγούστου 1992 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

-♦- 

Αριθ. Α17α/7/96/Φ.Ν. 294 (7) 

Τροποποίηση της ΕΔ2α/04/40/Φ,Ν. 294/28.3.86 απόφασης Υπ. 
ΙΙΕ.ΧΩ.Δ.Ε. για τον καθορισμό ποσών για την απευθείας ανάθεση 
μικρών έργων ή έργων συντήρησης των Ο.Τ.Α. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της περίπτωσης γ’ της παράγρ. 2 του άρθρου 4 του 
Ν. 1418/84 (ΦΕΚ 23/Α'). 

2. Το έγγραφο αριθ. πρωτ. 62500/6.7.1992 της Δ/νσης Τεχνι¬ 
κών Υπηρεσιών του Υπουργείου Εσωτερικών, για την ανάγκη επαυξή- 
σεως των ορίων της απευθείας αναθέσεως έργων από τους ΟΤΑ, απο¬ 
φασίζουμε: 

1. Τροποποιούμε την ανωτέρω απόφασή μας αριθ. ΕΔ2α/04/40/ 
Φ.Ν. 294/28.3.86 (ΦΕΚ 137/Α') ως προς το πρώτο εδάφιο της περί¬ 
πτωσης β' της παράγρ. 1 αυτής και καθορίζουμε τα ποσά προϋπολογι- 
ζομένης δαπάνης εργασιών για την απευθείας ανάθεση μικρών έργων ή 
έργων συντήρησης των Οργανισμών Τοπικής Αυτοδιοίκησης (ΟΤΑ) ως 
ακολούθως: 

α) Για τους Δήμους Αθηναίων, Πειραιώς και Θεσσαλονίκης σε πέντε 
εκατομμύρια (5.000.000) δραχμές. 

β) Για τους λοιπούς Δήμους της χώρας σε τρία εκατομμύρια πεντα¬ 
κόσιες χιλιάδες (3.500.000) δραχμές. 

γ) Για όλες τις Κοινότητες της χώρας σε δύο εκατομμύρια 
(2.000.000) δραχμές. 

2. Στα ανωτέρω χρηματικά ποσά συμπεριλαμβάνεται καί Φ.Π.Α. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Αυγούστου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 
-+- 

Αριθ. 15945 (8) 

Έγκριση μεταβίβασης άδειας λειτουργίας Ιδιωτ. Κλινικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη τις διατάξεις: 

1. α) Ν. 3200/55 «περί διοικητικής αποκεντρώσεως». 

β) Β.Δ, 197/72 «περί μεταβίβασης αρμοδιοτήτων». 

γ) Β.Δ. 451/62 άρθρ. 10, Β.Δ. 521/63, Β.Δ. 196/67 «περί 


Ιδιωτ. Κλινικών». 

δ) Ν. 2071/92 άρθρ. 149 (ΦΕΚ 123/Α'/15.7.92). 

2. Τη με αριθ. 18882/6.10.75 αποφ. της Νομ. Δυτ. Αττικής με 
την οποία χορηγήθηκε άδεια λειτουργίας της Κλινικής στον Ιατρό Δη- 
μήτριο Βουγιουκλάκη. 

3. Τη με αριθ. πρωτ. 66239/23.7.92 αίτηση του Κληρονόμου της 
Κλινικής Αλεξάνδρου Δ. Βουγιουκλάκη, αποφασίζουμε: 

Εγκρίνουμε τη μεταβίβαση της άδειας λειτουργίας της Κλινικής 
«ΒΟΥΓΙΟΥΚΛΑΚΕΙΟ ΔΙΑΓΝΩΣΤΙΚΟ ΚΑΙ ΘΕΡΑΠΕΥΤΙΚΟ ΚΕ¬ 
ΝΤΡΟ» του ιατρού Δημητρίου Βουγιουκλάκη στον υιόν και μοναδικό 
κληρονόμο του Αλέξανδρο Δημ. Βουγιουκλάκη λόγω θανάτου του πρώ¬ 
του που βρίσκεται στην οδό Σμύρνης 36 και Κερασούντος στο Αιγάλεω. 

Στην κλινική θα λειτουργούν τα κάτωθι Τμήματα: 

1. Α’ Παθολογικό (κλίνες 30) υπευθ. ιατρός Γρηγόριος Μπόζε- 
μπεργκ. 

2. Β' Παθολογικό (κλίνες 30) υπευθ. ιατρός Αμπού Νετζέμ Σάλεμ. 

3. Νευροχειρουργικό (κλίνες 20) υπευθ. ιατρός Κυριάκος Πάσσαλης. 

4. Χειρουργικό (κλίνες 30) υπευθ. ιατρός Παπαργυρίου Δημή- 
τριος. 

α) Νευρολογικό (κλίνες 10) υπευθ. ιατρός Γεώργιος Κομαΐτης. 

β) Ουρολογικό (κλίνες 10) υπευθ. ιατρός Αλέξανδρος Ντούτσιας. 

γ) Ορθοπεδικό (κλίνες 10) υπευθ. ιατρός Παναγιώτης Ζάρος. 

5. Καρδιολογικό (κλίνες 24) υπευθ. ιατρός Χαρίλαος Βρεττάκος. 

6. Μονάδα Εντατικής Παρακολουθήσεως - θεραπείας (κλίνες 8) 
υπευθ. ιατρός Χαρίλαος Βρεττάκος. 

7. ΩΡΑ (κλίνες 5) υπευθ. ιατρός Γεώργιος - Χαρίλαος Δημητριά- 
δης. 

8. Γυναικολογικό (κλίνες 5) υπευθ. ιατρός Δημ. Πασχαλινόπου- 
λος. 

9. Μικροβιολογικό εργαστήριο: υπευθ. ιατρός Χατζηλάμπρου Αγγε- 
λική. 

10. Ακτινολογικό εργαστήριο: υπευθ. ιατρός Γεράσιμος Χάσπα- 

ρης· ' 

11. Εργαστήριο Ραδιοϊσοτόπων: υπευθ. ιατρός Σοφία Σαράντη. 

12. Κέντρο Αναπνευστικής Ανεπάρκειας: υπευθ. ιατρός Κων/νος 
Αναγνωστίδης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 13 Αυγούστου 1992 
Ο Νομάρχης 

ΑΘΑΝΑΣΙΟΣ ΜΠΟΥΡΑΣ 

--♦- 

Αριθ. 7999 (9) 

Τροποποίηση Οργανισμού Εσωτερικής Υπηρεσίας Δήμου Νάξου Ν. Κυ¬ 
κλάδων και Κωδικοποίηση σε ενιαίο κείμενο. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του άρθρου 12 του Ν. 1188/81 «Περί κυρώσεως 
του Κώδικα καταστάσεως Προσωπικού Οργανισμών Τοπικής Αυτ/ 
σης». 

2) Τις διατάξεις των άρθρων 1, 2, 3 και 4 του Ν. 1586/86 «Βαθμο¬ 
λογική διάρθρωση των θέσεων του Δημοσίου, ΝΠΔΔ και ΟΤΑ και άλ¬ 
λες διατάξεις» και τις όμοιες των Π. Δ/των των 37α/87 και 22/90. 

3) Την αριθ. 138/91 απόφαση του Δημοτικού Συμβουλίου Νάξου με 
την. οποία τροποποιείται ο Ο.Ε.Υ. του Δήμου αυτού και κωδικοποιείται 
σε ενιαίο κείμενο διατάξεων. 

4) Την 25/92 σύμφωνη γνωμοδότηση του Υπηρεσιακού Συμβου¬ 
λίου του άρθρ. 14 παρ. 9 του Ν. 1586/86, που διατυπώθηκε στό αριθ. 
2/92 πρακτικό αυτού, αποφασίζουμε: 

Εγκρίνουμε την 138/91 απόφαση του Δημοτικού Συμβουλίου Δή¬ 
μου Νάξου με την οποία τροποποιείται ο Οργανισμός Εσωτερικής Υπη¬ 
ρεσίας του Δήμου και κωδικοποιείται σε ενιαίο κείμενο διατάξεων, ως 
κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΥ ΝΑΞΟΥ 
Άρθρο 1 

Οργανωτική διάρθρωση Υπηρεσιών 

Οι Υπηρεσίες του Δήμου Νάξου αποτελούνται από τις Διοικητικές, 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οικονομικές και Τεχνικές Υπηρεσίες, οι οποίες τελούν υπό την ανώτατη 
διοίκηση του Δημάρχου και το προσωπικό των υπηρεσιών αυτών υπό 
τις εντολές του, σύμφωνα με τις διατάξεις του άρθρου 101 του Π.Δ. 
323/1989 «περί του Δημοτικού και Κοινοτικού Κώδικα» και συγκρο¬ 
τούνται σε: 

ΔΙΕΥΘΥΝΣΗ ΥΠΗΡΕΣΙΩΝ ΤΟΥ ΔΗΜΟΥ, 
η οποία συγκροτείται από τις Διοικητικές - Οικονομικές και Τεχνι¬ 
κές Υπηρεσίες. 

- ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ, 

με γραφείο Προϊσταμένου Τμήματος και τα περιλαμβανόμενα σ’ 
αυτό μη αυτοτελή Γραφεία. 

- ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ,. 

με γραφείο Προϊσταμένου Τμήματος και τα περιλαμβανόμενα σ’ 
αυτό μη αυτοτελή Γραφεία. 

Άρθρο 2 

Προϊστάμενοι Οργανικών Μονάδων 

Οι Προϊστάμενοι όλων των οργανικών μονάδων του Δήμου, ορίζο¬ 
νται σύμφωνα με τις διατάξεις του άρθρου 9 του Νόμου 1586/1986. 
Όσον αφορά δε τους κλάδους των οποίων οι υπάλληλοι κρίνονται για 
την κατάληψη θέσεων Προϊσταμένων, των κατά περίπτωση οργανικών 
μονάδων ορίζονται: 

Α. ΔΙΕΥΘΥΝΣΗ ΔΗΜΟΥ 

Προϊστάμενος της Διεύθυνσης του Δήμου κρίνεται και τοποθετείται 
υπάλληλος του κλάδου ΠΕ και εάν δεν υπηρετεί, κρίνεται και τοποθετεί¬ 
ται υπάλληλος του κλάδου ΔΕ με βαθμό Α. 

Β. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

Προϊστάμενος του Τμήματος Διοικητικών και Οικονομικών Υπηρε¬ 
σιών, κρίνεται και τοποθετείται υπάλληλος του κλάδου ΔΕΙ με βαθμό Α 
ή Β. 

Γ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Προϊστάμενος του Τμήματος των Τεχνικών Υπηρεσιών κρίνεται και 
τοποθετείται υπάλληλος του κλάδου ΠΕ3 ή ΠΕ4 με βαθμό Α ή Β. 

Άρθρο 3 · 

Διάρθρωση Διεύθυνσης 

1. Τη Διεύθυνση απαρτίζουν τα εξής τμήματα: 

α) Το Τμήμα Διοικητικών και Οικονομικών Υπηρεσιών. 

β) Το Τμήμα των Τεχνικών Υπηρεσιών 

και τα περιλαμβανόμενα σε αυτά μη αυτοτελή γραφεία ως ακολού¬ 
θως: 

Α. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 
α) Γ ραφείο Διοικητικών υποθέσεων στο οποίο υπάγονται, ο χειρισμός 
και η διεκπεραίωση των Υπηρεσιακών λειτουργιών του Δημοτικού Συμ¬ 
βουλίου, Δημαρχιακής Επιτροπής, Δημοσίων σχέσεων προσωπικού, 
πρωτοκόλλου, διεκπεραίωση και αρχείου της αστικής κατάστασης των 
δημοτών και Ληξιαρχείου. 

β) Γ ραφείο Οικονομικών υποθέσεων στο οποίο υπάγονται, η αστυνό¬ 
μευση για την υλοποίηση των αποφάσεων του Δημοτικού Συμβουλίου 
που αφορούν την επιβολή τελών και δικαιωμάτων και οτιδήποτε άλλες 
εισπράξεις που αφορούν πρόστιμα από διάφορες παραβάσεις (κατάληψη 
κοινοχρήστων χώρων, οδών, πλατειών, πεζοδρομίων και χώρου πάρ- 
κιγκ), ο χειρισμός και η διεκπεραίωση των υπηρεσιακών λειτουργιών 
του λογιστηρίου της εκκαθάρισης των πραγματοποιουμένων δαπανών 
και προσόδων, περιουσίας των προμηθειών και διαχείρισης υλικού. 

Β. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

α) Γραφείο μελετών έργων και σχεδίου πόλης στο οποίο υπάγονται ο 
χειρισμός και η διεκπεραίωση των λειτουργιών πολεοδομίας, ρυμοτο¬ 
μίας εφαρμογής σχεδίου έργων κτιριακών και οδοποιίας και λοιπών γε¬ 
νικά έργων. 

β) Γραφείο εξωτερικών υπηρεσιών στον οποίο υπάγονται ο χειρισμός 
και η διεκπεραίωση των υπηρεσιακών λειτουργιών στους τομείς καθα¬ 
ριότητας, ύδρευσης, αποχέτευσης, ηλεκτροφωτισμού, σφαγείων, νεκρο¬ 
ταφείου, κήπων καθώς και κίνησης οχημάτων. 

Άρθρο 4 

Κατάταξη θέσεων προσωπικού 
Το προσωπικό κατατάσσεται σε τέσσερις κατηγορίες: 

- Κατηγορία ΠΕ (Πανεπιστημιακή Εκπαίδευση) 


- Κατηγορία ΤΕ (Τεχνολογική Εκπαίδευση) 

- Κατηγορία ΔΕ (Δευτεροβάθμια Εκπαίδευση) 

- Κατηγορία ΥΕ (Υποχρεωτική Εκπαίδευση). 

Άρθρο 5 

Οργανική σύνθεση και διαβάθμιση προσωπικού 

Η οργανική σύνθεση και διαβάθμιση των θέσεων του προσωπικού 
του Δήμου, ύστερα από την τροποποίηση του ΟΕΥ και την προσαρμογή 
του στις διατάξεις του Ν. 1586/1986, ορίζεται όπως παρακάτω: 
ΑΡΘΡΟ 1 

I. ΜΟΝΙΜΟ ΠΡΟΣΩΠΙΚΟ 

Α. ΔΙΟΙΚΗΤΙΚΟ ΠΡΟΣΩΠΙΚΟ 

- ΚΑΤΗΓΟΡΙΑ ΠΕ 

α) Μία (1) θέση κλάδου ΠΕΙ - Διοικητικού με βαθμούς Γ-Α. 
-ΚΑΤΗΓΟΡΙΑ ΔΕ 

α) Πέντε (5) θέσεις κλάδου ΔΕΙ - Διοικητικού, με βαθμούς Γ-Α. 
β) Μία (1) θέση κλάδου ΔΕΙ 5 - Εισπρακτόρων, με βαθμούς Γ-Α. 
γ) Δύο (2) θέσεις κλάδου ΔΕ23 - Ειδικού Προσωπικού Ειδικής Υπη¬ 
ρεσίας με βαθμούς Γ-Α. 

- ΚΑΤΗΓΟΡΙΑ ΥΕ 

Μία (1) θέση κλάδου ΥΕ1 - Κλητήρων-θυρωρών-γενικών καθηκό¬ 
ντων, με βαθμούς Δ-Γ. 

β. ΤΕΧΝΙΚΟ ΠΡΟΣΩΠΙΚΟ 

- ΚΑΤΗΓΟΡΙΑ ΠΕ 

α) Μία (1) θέση κλάδου ΠΕ3 - Πολιτικών Μηχανικών, με βαθμούς 
Γ-Α. 

β) Μία (1) θέση κλάδου ΠΕ4 - Αρχιτεκτόνων Μηχανικών, με βαθ¬ 
μούς Γ-Α. 

γ) Μία (1) θέση κλάδου ΤΕ3 - Τεχνολόγων Πολιτικών Μηχανικών, 
με βαθμούς Γ-Α. 

- ΚΑΤΗΓΟΡΙΑ ΔΕ 

α) Μία (1) θέση κλάδου ΔΕ5 - Δομικών Έργων (Εργοδηγών), με 
βαθμούς Γ-Α. 

β) Δύο (2) θέσεις κλάδου ΔΕ29 - Οδηγών αυτοκινήτων καθαριότη¬ 
τας, με βαθμούς Γ-Α. 

γ) Μία (1) θέση κλάδου ΔΕ30 - Τεχνιτών (ειδικότητας υδραυλικού), 
με βαθμούς Γ-Α. 

δ) Μία (1) θέση κλάδου ΔΕ30 - Τεχνιτών (ειδικότητας ηλεκτρολό¬ 
γου), με βαθμούς Γ-Α. 

- ΚΑΤΗΓΟΡΙΑ ΥΕ 

α) Δώδεκα (12) θέσεις κλάδου ΥΕ16 - Εργατών καθαριότητας, με 
βαθμούς Δ-Γ. 

β) Δύο (2) θέσεις κλάδου ΥΕ16 - Εργατών ύδρευσης, με βαθμούς 
Δ-Γ. 

γ) Μία (1) θέση κλάδου ΥΕ16 - Εργάτη αποχωρητηρίων, με βαθ¬ 
μούς Δ-Γ. 

6) Μία (1) θέση κλάδου ΥΕ16 - Εργάτη φύλακα δημοτικών σφα¬ 
γείων, με βαθμούς Δ-Γ. 

ε) Τέσσερις (4) θέσεις κλάδου ΥΕ14 -Βοηθητικού προσωπικού, με 
βαθμούς Δ-Γ. 

II. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ (ΜΕΡΙΚΗ ΑΠΑΣΧΟΛΗΣΗ) 

Μία (1) θέση καθαρίστριας Γραφείων Δήμου, τρίωρης απασχόλησης 
ημερησίως, επί πέντε ημέρες την εβδομάδα. 

III. ΠΡΟΣΩΠΙΚΟ ΣΕ ΠΡΟΣΩΠΟΠΑΓΕΙΣ ΜΟΝΙΜΕΣ ΘΕΣΕΙΣ 
(άρθρο 5, Νόμου 1874/1990) 

ΚΑΤΗΓΟΡΙΑ ΥΕ 

Δύο (2) θέσεις κλάδου ΥΕ16, εργατών γενικά με βαθμούς Δ-Γ. 

IV. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ 

α. Προσωπικό άρθρου 5, παρ. 2, Ν. 1476/1984 
Δύο (2) θέσεις εργατών στο συνεργείο ύδρευσης, 
β. Προσωπικό άρθρου 5, παρ. 8, περ. β, Ν. 1874/1990 
Μία (1) θέση εργατών στο συνεργείο ύδρευσης 
Οι πιο πάνω θέσεις του III Κεφαλαίου καταργούνται όταν κενωθούν 
με οποιοδήποτε τρόπο. 

Κάθε θέση του IV κεφαλαίου που θα καταργείται, θα μετατρέπεται σε 
θέση (αντίστοιχου Κλάδου μονίμου προσωπικού, του Π.Δ. 37α/1987, 
σε συνδυασμό με το Π.Δ. 22/1990. 

Άρθρο 6 

Τα προσόντα διορισμού σε όλους τους κλάδους που αναφέρονται πα¬ 
ραπάνω είναι αυτά που καθορίζονται από τις διατάξεις του Π.Δ. 
37α/87 και Π.Δ. 22/90 για κάθε κλάδο καθώς και στις εκάστοτε 
ισχύουσες διατάξεις. 

Άρθρο 7 

Τα του διορισμού, των καθηκόντων, των περιορισμών, του χρόνου 
εργασίας, της αστικής ευθύνης, των δικαιωμάτων, των μεταβολών της 
υπηρεσιακής κατάστασης, των ηθικών αμοιβών, των πειθαρχικών αδι¬ 
κημάτων, των ποινών, της λύσης της υπαλληλικής σχέσης, της ιατρο¬ 
φαρμακευτικής και νοσοκομειακής περίθαλψης των υπαλλήλων που 
υπάγονται στον παρόντα Οργανισμό, διέπονται από τις διατάξεις του Ν. 
1188/81 καθώς και από άλλες συναφείς διατάξεις, που ισχύουν ή θα 
ισχύσουν κάθε φορά. 

Άρθρο 8 

Τα καθήκοντα και οι αρμοδιότητες των υπηρεσιών ισχύουν όπως κα¬ 
θορίζονται στην 127/1988 απόφαση του Δημοτικού Συμβουλίου. 

Αρμοδιότητα που αφορά το Δήμο και που για οποιοδήποτε λόγο δεν 
αναφέρεται στον Οργανισμό, κατανέμεται σε ένα από τα δύο τμήματα 
της Διεύθυνσης από το Δήμαρχο μετά από εισήγηση της Διεύθυνσης. 

Άρθρο 9 

Κατανομή Υπηρεσιών 

Η κατανομή του προσωπικού στα τμήματα γίνεται με απόφαση του 
Δημάρχου, ύστερα από εισήγηση του Διευθυντή του Δήμου. 

Άρθρο 10 

Ο τρόπος λειτουργίας κάθε υπηρεσίας και τομέα δραστηριότητας του 
Δήμου στις ιδιαίτερες λεπτομέρειες, εκτός από τα οριζόμενα από το 
Νόμο και αυτόν τον Οργανισμό, καθορίζονται με τον ειδικό κανονισμό 
λειτουργίας του. 

Άρθρο 11 

Κάθε προηγούμενη απόφαση σχετική με τον Ο.Ε.Υ. του Δήμου Νά¬ 
ξου καταργείται από της ισχύος αυτής της απόφασης. 

Άρθρο 12 

Η ισχύς του παρόντος Οργανισμού εσωτερικής Υπηρεσίας του Δήμου 
Νάξου, αρχίζει από τη δημοσίευσή του στην Εφημερίδα της Κυβερνή- 
σεως. 

Η παρούσα να δημοσιευθεί στην Εφημερίδα της Κυβερνήσεως. 

Ερμούπολη, 28 Ιουλίου 1992 

Η Νομάρχης 
ΚΑΤΕΡΙΝΑ ΓΙΑΒΑΣΗ 

-♦- 

( 10 ) 

Τροποποίηση διατάξεων του Τηλεφ. Κανονισμού. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Τ.Ε. 

Το Διοικητικό Συμβούλιο της Ανώνυμης Εταιρείας με την επωνυμία 
«Οργανισμός Τηλεπικοινωνιών της Ελλάδος Α.Ε.», που εδρεύει στην 
Αθήνα, κατά την 2279 συνεδρίασή του της 21ης Ιουλίου 1992, έχο¬ 
ντας υπόψη τις διατάξεις του άρθρου 24, παραγρ. γ, εδάφιο γγ, του 
Ν.Δ. 165/1973, αποφάσισε: 

I. Την τροποποίηση - συμπλήρωση των διατάξεων των άρθρων 14, 
16, 17, 25, 28, 30, 35, 38, 54, 56 και 59 του Τηλεφ. Κανονισμού, ο 
οποίος έχει εγκριθεί με απόφαση που πήρε το Συμβούλιο αυτό κατά την 
1130/24.10.69 συνεδρίασή του, έχει δημοσιευτεί στο 820/15.12.69 
ΦΕΚ, τεύχος δεύτερο και ισχύει μέχρι σήμερα, ύστερα από τροποποιή¬ 
σεις που έγιναν κατά καιρούς, ως ακολούθως: 

Άρθρο 14 

α. Το εδάφιο α' της παραγράφου 1 (αντικαθίσταται ως εξής: 

«α. Την κατασκευή του μετά τα 200 μέτρα τμήματος της ατομικής 
γραμμής, από το σημείο συνδέσεως (ακραίος διακλαδωτής, υπαίθριος 
κατανεμητής, τηλεφωνικό κέντρο κ.λπ.) μέχρι το σημείο όπου αρχίζει 
το εσωτερικό δίκτυο της οικοδομής. 

β. Στο τέλος της παραγράφου 1 προστίθεται νέο εδάφιο με α/α δ, που 


ορίζει τα εξής: 

«6. Την εγκατάσταση τηλεφωνικής συσκευής ή συστήματος υποδο¬ 
χής (πρίζα) ή Κυτίου Τερματισμού του εσωτερικού δικτύου, προκειμέ- 
νου για μικρές οικοδομές, ή καλωδίου από το Κυτίο Τερματισμού μέχρι 
την υποδοχή. 

Άρθρο 16 

Κυριότητα των τηλεφωνικών εγκαταστάσεων 

Το άρθρο αυτό αντικαθίσταται ως εξής: 

1. Όλες γενικά οι εγκαταστάσεις της κύριας τηλεφωνικής σύνδεσης 
του συνδρομητή, από το Τηλεφωνικό Κέντρο μέχρι το σημείο όπου συν¬ 
δέεται η γραμμή με το εσωτερικό δίκτυο της οικοδομής, ανήκουν στην 
κυριότητα του ΟΤΕ. 

2. Το εσωτερικό δίκτυο της οικοδομής και η τηλεφωνική συσκευή 
ανήκει στην κυριότητα του συνδρομητή. 

Άρθρο 17 

Οι παράγραφοι 1 και 2 αντικαθίστανται ως εξής: 

1. α. Οι ιδιοκτήτες οικοδομών έχουν υποχρέωση να κατασκευάζουν 
με δαπάνες τους και σύμφωνα με όσα ιδιαίτερα ορίζονται στον Κανονι¬ 
σμό Εσωτερικών Τηλεπικοινωνιακών Δικτύων Οικοδομών (Ε.Τ.Δ.Ο.), 
πλήρες εσωτερικό τηλεπικοινωνιακό δίκτυο και σωλήνωση εισαγω¬ 
γής- 

Η σωλήνωση εισαγωγής και ο τρόπος τερματισμού του εσωτερικού 
τηλεπικοινωνιακού δικτύου στο σημείο όπου συνδέεται με το καλώδιο 
εισαγωγής ελέγχονται από τον ΟΤΕ. 

Για τις λόγω κακοτεχνιών ή ελλείψεων πρόσθετες μεταβάσεις υπαλ¬ 
λήλου, καταβάλλεται ποσό ίσο με τρία ωρομίσθια. 

β. Το εσωτερικό τηλεπικοινωνιακό δίκτυο συνδέεται με το δίκτυο του 
ΟΤΕ με ειδικό καλώδιο εισαγωγής, το οποίο κατασκευάζεται από αυ¬ 
τόν με δαπάνες του, ύστερα από αίτηση των ενδιαφερομένων, με εξαί¬ 
ρεση τις ακόλουθες περιπτώσεις που επιβαρύνονται οι ενδιαφερόμε¬ 
νοι: 

(1) Αν η οικοδομή βρίσκεται μέσα σε περιοχή οργανωμένου δικτύου, 
με τη δαπάνη τυχόν χωματουργικών εργασιών μέσα στο χώρο τους και 
την αξία του καλωδίου για το πέραν των 200 μέτρων τμήμα του, εντός 
του υπόψη χώρου. 

(2) Αν η οικοδομή βρίσκεται εκτός περιοχής οργανωμένου δικτύου, 
με όλες τις δαπάνες κατασκευής του καλωδίου για το πέραν των 200 
μέτρων τμήμα του, από το πλησιέστερο προς την οικοδομή σημείο σύν¬ 
δεσης (κουτί) του οργανωμένου δικτύου. 

γ. Σε παλιές οικοδομές και επεκτάσεις αυτών, προβλέπονται από τον 
Κανονισμό Ε.Τ.Δ.Ο. οι ελάχιστες κατασκευαστικά εφικτές απαιτήσεις 
του ΟΤΕ που οι ενδιαφερόμενοι είναι υποχρεωμένοι να πραγματοποιή¬ 
σουν. 

2. Σε περίπτωση που δεν τηρηθούν τα οριζόμενα στην παράγραφο 1, 
η εγκατάσταση τηλεφωνικής σύνδεσης δεν πραγματοποιείται, ο δε συν¬ 
δρομητής είναι υποχρεωμένος να μεριμνήσει για την τακτοποίηση του 
εσωτερικού δικτύου ή της σωλήνωσης εισαγωγής μέσα σε τασσόμενη 
από τον ΟΤΕ προθεσμία. Η προθεσμία αυτή, κατά τη διάρκεια της 
οποίας ο συνδρομητής επιβαρύνεται με τα ισχύοντα μηνιαία τέλη, δεν 
μπορεί να είναι μεγαλύτερη από έξι μήνες. Αν η προθεσμία αυτή περάσει 
άπρακτη, η σύμβαση ακυρώνεται, στην περίπτωση αρχικής εγκαταστά- 
σεως ή καταγγέλλεται, στην περίπτωση μεταφοράς, εφόσον στο μεταξύ 
δεν έχει υποβληθεί από το συνδρομητή άλλο νόμιμο σχετικό αίτημα. 

Άρθρο 25 

Συντήρηση των εγκαταστάσεων του συνδρομητή 

Το άρθρο αυτό αντικαθίσταται ως εξής: 

1. Η συντήρηση των εγκαταστάσεων κύριας τηλεφωνικής συνδέσεως 
που ανήκουν στην κυριότητα του συνδρομητή (εσωτερικό δίκτυο οικοδο¬ 
μών, τηλεφωνικές συσκευές κ.λπ.) γίνεται με ευθύνη και δαπάνες του 
ίδιου. 

2. Η συντήρηση των τηλεφωνικών συσκευών που έχει διαθέσει ο 
ΟΤΕ στους συνδρομητές, μπορεί να γίνεται από τον ίδιο τον ΟΤΕ, κατά 
τρόπο και σύστημα καθοριζόμενο απ’ αυτόν, με την καταβολή από τους 
συνδρομητές των τυχόν δαπανών καθώς και των προβλεπομένων από 
τα Τηλεφωνικά Τιμολόγια τελών. 

Άρθρο 30 

Η παράγραφος 5 αντικαθίσταται ως εξής: 

«5. Αίτηση κληρονόμου, για μεταβολή στο όνομα του τηλεφωνικής 
συνδέσεως, που υποβάλλεται μετά την παρέλευση έτους από το θάνατο 
του κληρονομούμενου, ικανοποιείται, σύμφωνα με τ’ ανωτέρω, μόνο 
εφόσον δεν έχει αναγνωριστεί ως συνδρομητής ο χρήστης αυτής». 

Άρθρο 28 

Προμήθεια - Εγκατάσταση - Αντικατάσταση 
τηλεφωνικής συσκευής 

Το άρθρο αυτό αντικαθίσταται ως εξής: 

1. Ο συνδρομητής μπορεί να προμηθεύεται τηλεφωνική συσκευή είτε 
από τον ΟΤΕ, με την καταβολή του τιμήματος της, είτε από το εμπόριο, 
με την προϋπόθεση ότι η συσκευή είναι εγκριμένου τύπου. 

2. Η εγκατάσταση τηλεφωνικής συσκευής (νέα σύνδεση ή μεταφορά) 
ή η αντικατάστασή της, σε περίπτωση βλάβης ή για άλλο λόγο, γίνεται 
με ευθύνη και δαπάνες του συνδρομητή από τον ΟΤΕ ή τρίτον κατά την 
ελεύθερη επιλογή του. 

3. Η εγκατάσταση ή η αντικατάσταση τηλεφωνικής συσκευής από 
τον ΟΤΕ γίνεται κατά τρόπο και σύστημα καθοριζόμενο από αυτόν, με 
την καταβολή τυχόν δαπανών καθώς και των προβλεπομένων από τα 
Τηλεφωνικά Τιμολόγια τελών. 

Άρθρο 35 

Η παράγραφος 2 αντικαθίσταται ως εξής: 

2. Σε περίπτωση μετατροπής, σύμφωνα με την προηγούμενη παρά¬ 
γραφο, της σύνδεσης, ο συνδρομητής είναι υποχρεωμένος να καταβάλει 
την τυχόν διαφορά μεταξύ εφάπαξ εισφοράς του αυτόματου και του Χει¬ 
ροκίνητου Κέντρου, που ισχύει κατά το χρόνο της μετατροπής. Η προ¬ 
μήθεια και εγκατάσταση της τηλεφωνικής συσκευής του αυτόματου κέ¬ 
ντρου βαρύνει το συνδρομητή κατά τα καθοριζόμενα στο άρθρο 28 του 
παρόντος Κανονισμού. 

Άρθρο 38 

Η παράγραφος 5 καταργείται. 

Άρθρο 54 

Η παράγραφος 2 (αντικαθίσταται ως εξής: 

2. Στο συνδρομητή που καταγγέλλει τη σύμβαση, επιστρέφεται από 
τον ΟΤΕ ποσό ίσο προς τα 3/4 της εφάπαξ εισφοράς, απλής ή αυξημέ¬ 
νης, εφόσον κατέβαλε τέτοια, που ισχύει στο Κέντρο που υπάγεται η 
σύνδεση κατά την ημέρα της καταγγελίας. Από το ποσό αυτό αφαιρείται 
κάθε οφειλή του συνδρομητή προς τον ΟΤΕ από οποιαδήποτε αιτία. Το 
πιστωτικό υπόλοιπο, που τυχόν θα προκύψει μετά τον συμψηφισμό αυ¬ 
τόν, επιστρέφεται στο συνδρομητή, ύστερα από αίτησή του, μέσα σε απο¬ 
σβεστική προθεσμία δύο ετών από την ημερομηνία καταγγελία της σύμ¬ 
βασης. 

Άρθρο 56 

Οι παράγραφοι 4 και 6 αντικαθίστανται ως εξής: 

4. Ο συνδρομητής, με την καταγγελία της σύμβασης, έχει υποχρέ¬ 
ωση να παραδώση στον ΟΤΕ τυχόν όργανα ή μηχανήματα που είναι 
συνδεδεμένα στην τηλεφωνική του εγκατάσταση και ανήκουν στον 
ΟΤΕ. Αν δεν επιστραφούν η αξία τους χρεώνεται σε βάρος του συνδρο- 
μητή. 

6. Σε κάθε περίπτωση καταγγελίας συμβάσεως συνδρομητή που γί¬ 
νεται από τον ΟΤΕ, επιστρέφεται στο συνδρομητή το προβλεπόμενο από 
τις διατάξεις της παραγράφου 2 του άρθρου 54 του παρόντος “Κανονι¬ 
σμού ποσό, με τις ίδιες προϋποθέσεις. 

Άρθρο 59 

Ειδικές Τηλεφωνικές Υπηρεσίες 

Το άρθρο αυτό αντικαθίσταται ως εξής: 

1. Ο ΟΤΕ, για εξυπηρέτηση των συνδρομητών του και του Κοινού, 
προβαίνει σε εγκαταστάσεις Τηλεφωνικών Κέντρων Ειδικών Υπηρε¬ 
σιών και οργανώνει Υπηρεσίες Παροχής Πληροφοριών Τηλεφωνικών 
Καταλόγων και Ειδικών Εξυπηρετήσεων, που λειτουργούν κατά τρόπο 
και σύστημα που καθορίζεται απ’ αυτόν. 

2. Δεν καταβάλλονται τέλη για τις κλήσεις προς τις παρακάτω Υπη¬ 
ρεσίες του ΟΤΕ, εφόσον από τα οικεία Κέντρα εξασφαλίζεται η τεχνική 
δυνατότητα πραγματοποιήσεως ατελών κλήσεων: 


α. Την Υπηρεσία αναγγελίας βλάβης κυρίας τηλεφωνικής συνδέσεως 
ή δευτερεύουσας εγκαταστάσεως ή τηλετυπικής συνδέσεως. 

β. Την Υπηρεσία υποβολής παραπόνων. 

3. Ο ΟΤΕ, δεν έχει καμιά ευθύνη για οποιεσδήποτε ζημιές που τυχόν 
θα πάθουν οι ενδιαφερόμενοι ή τρίτοι, από την παροχή εσφαλμένης πλη¬ 
ροφορίας ή την πλημμελή εξυπηρέτηση ή τη διακοπή των παραπάνω 
Υπηρεσιών. 

4. Ο ΟΤΕ κατά την κρίση του μπορεί να εγκρίνει τη διάθεση σε τρί¬ 
τους, μέσα στις υπάρχουσες τεχνικές δυνατότητές του, από το Τηλεφω¬ 
νικά Κέντρα Ειδικών Υπηρεσιών που λειτουργούν κατά τόπους, τηλε¬ 
φωνικών συνδέσεων εισερχόμενης επικοινωνίας, οι οποίες τοποθετού¬ 
νται σε χώρους τους, για την παροχή, με αποκλειστική τους ευθύνη, 
πληροφοριών ή ειδικών εξυπηρετήσεων. 

Ο αριθμός κλήσεως που διαθέτεται, δεσμεύεται για λογαριασμό του 
συνδρομητή για όλα τα Τηλεφωνικά Κέντρα Ειδικών Υπηρεσιών της 
Χώρας, έστω και αν δε ζητηθεί τηλεφωνική σύνδεση σε ορισμένα απ’ 
αυτά. 

5. Οι αριθμοί κλήσεως που αναφέρονται στην προηγούμενη παρά¬ 
γραφο είναι δυνατό να εξυπηρετούνται και με περισσότερες από μια συν¬ 
δετικές γραμμές προς το Τηλεφωνικό Κέντρο Ειδικών Υπηρεσιών. 

Για κάθε μία από τις γραμμές αυτές καταβάλλονται τέλη και δαπά¬ 
νες που καθορίζονται από τα τηλεφωνικά τιμολόγια. Τέλη καταβάλλο¬ 
νται επίσης και για τη δέσμευση του αριθμού κλήσεως για τα Κέντρα 
στα οποία, σύμφωνα με την προηγούμενη παράγραφο 4, μπορεί να μη 
λειτουργεί τηλεφωνική σύνδεση. 

6. Το Τηλεφωνικό Κέντρο Ειδικών Υπηρεσιών για τον υπολογισμό 
των τελών και δαπανών των τηλεφωνικών συνδέσεων που προβλέπο- 
νται από την παράγραφο 5, θεωρείται ότι ταυτίζεται με το Αστικό Κέ¬ 
ντρο μέσα στην περιοχή του οποίου λειτουργεί και τα όρια του δικτύου 
του Τηλεφωνικού Κέντρου Ειδικών Υπηρεσιών συμπίπτουν με τα όρια 
του Τηλεφωνικού δικτύου του Αστικού αυτού Κέντρου. 

Αν ο χώρος εγκαταστάσεως των τηλεφωνικών συνδέσεων των Κέ¬ 
ντρων Ειδικών Υπηρεσιών, βρίσκεται εκτός των ορίων της περιοχής του 
υπόψη Αστικού Κέντρου, θεωρείται ότι οι συνδέσεις αυτές συνδέονται με 
αίτηση του συνδρομητή σε άλλο Κέντρο (απομακρυσμένος συνδρομη¬ 
τής) και καταβάλλονται οι τυχόν πραγματικές δαπάνες και τα προβλε- 
πάμενα από τα τιμολόγια τέλη. 

7. Στις γραμμές των ανωτέρω τηλεφωνικών συνδέσεων μπορεί να 
συνδέονται, ως τερματικές διατάξεις, απλές τηλεφωνικές συσκευές ή 
κατάλληλες ειδικές αυτές τεχνικές διατάξεις εγκεκριμένου τύπου. Στις 
ειδικές αυτές τεχνικές διατάξεις μπορεί να συνδέονται ευθείες γραμμές, 
εσωτερικές τηλεφωνικές συνδέσεις ή άλλες διατάξεις, για διευκόλυνση 
του έργου των υπηρεσιών που παρέχονται απ’ αυτές.· 

Για την προμήθεια, εγκατάσταση, συντήρηση κ.λπ. των ανωτέρω 
διατάξεων εφαρμόζονται ανάλογα οι σχετικές κατά περίπτωση διατά¬ 
ξεις του παρόντος Κανονισμού. Σε ειδικές περιπτώσεις ο ΟΤΕ, με από¬ 
φαση του Διοικητικού Συμβουλίου του ή του εξουσιοδοτημένου απ’ αυτό 
Υπηρεσιακού Οργάνου, μπορεί να προβαίνει στη σύναψη ειδικότερων 
συμφωνιών. 

Οι τερματικές διατάξεις που λειτουργούν κατά την έναρξη ισχύος του 
παρόντος άρθρου και οι οποίες συνδέονται στις αναφερόμενες στην ανω¬ 
τέρω παράγραφο 5 συνδετικές γραμμές, λογίζονται ότι, από απόψεως 
τεχνικής δομής, ανταποκρίνονται στις προϋποθέσεις του παρόντος άρ¬ 
θρου. Για τις ανωτέρω ειδικές τεχνικές διατάξεις, καταβάλλονται τέλη 
που ορίζονται ειδικά γι’ αυτές από το Τηλεφωνικά Τιμολόγια. „ 

8. Με απόφαση του Διοικητικού Συμβουλίου του ΟΤΕ ή του εξουσιο¬ 
δοτημένου απ’ αυτό Υπηρεσιακού Οργάνου, είναι δυνατό να οργανώνο¬ 
νται Ειδικές Τηλεφωνικές Υπηρεσίες σε συνεργασία ΟΤΕ και τρίτων. 

Οι όροι συνεργασίας, τα καταβαλλόμενα από τους χρήστες τέλη κα¬ 
θώς και ο τρόπος χρεώσεως και η λογιστική τακτοποίηση των τελών 
αυτών καθορίζεται με ειδική σύμβαση. Το σύστημα χρεώσεως των τε¬ 
λών σε βάρος των χρηστών καθορίζεται από τον ΟΤΕ. 

9. Με απόφαση του Διοικητικού Συμβουλίου του ΟΤΕ ή του εξουσιο¬ 
δοτημένου από αυτό Υπηρεσιακού Οργάνου, είναι δυνατό να οργανώνο¬ 
νται από τρίτους, σε ορισμένα Τηλεφωνικά Κέντρα Ειδικών Υπηρεσιών, 
Ειδικές Τηλεφωνικές Υπηρεσίες, με δυνατότητα συνδέσεώς τους και με 
άλλα Κέντρα Ειδικών Υπηρεσιών ως απομακρυσμένοι συνδρομητές. Οι 
πραγματικές δαπάνες κατασκευής της απαιτούμενης τεχνικής υποδο¬ 
μής βαρύνουν τους τρίτους. 

Τα καταβαλλόμενα από τους χρήστες τέλη καθορίζονται από τους 
τρίτους που οργανώνουν τις ειδικές αυτές υπηρεσίες. Αν η χρέωση των 
τελών'αυτών γίνεται με φροντίδα του ΟΤΕ, ο τρόπος και το σύστημα 
χρεώσεώς τους καθορίζεται από τον ΟΤΕ, η δε λογιστική τακτοποίησή 

τους μεταξύ ΟΤΕ και τρίτων καθορίζεται με ειδική σύμβαση συνεργα¬ 
σίας. 

10. Ο ΟΤΕ, κατά την κρίση του, δύναται να εισπράττει από τους τρί¬ 
τους, που οργανώνουν Ειδικές Τηλεφωνικές Υπηρεσίες, ή από τους 
χρήστες των Υπηρεσιών αυτών, ειδικό τέλος για κάθε εισερχόμενη 
κλήση. Ο τρόπος και το σύστημα χρεώσεως καθορίζονται από τον ΟΤΕ. 

11. Μεταβολή - Κατάργηση τηλεφωνικών συνδέσεων των Τηλεφω¬ 
νικών Κέντρων Ειδικών Υπηρεσιών. 

α. Μεταφορά των αναφερομένων στην παράγρ. 5 του. παρόντος άρ¬ 
θρου συνδετικών γραμμών, επιτρέπεται μόνο ως προς το σκέλος τους 
που καταλήγει στο χώρο του συνδρομητή, για περιοχή του ίδιου ή δια¬ 
φορετικού Τηλεφωνικού Κέντρου Ειδικών Υπηρεσιών, με την καταβολή 
των προβλεπόμενων τελών και τυχόν πραγματικών δαπανών. 

β. Εκχώρηση τηλεφωνικής συνδέσεως επιτρέπεται, σύμφωνα με τα 
καθοριζόμενα στο άρθρο 29 του παρόντος Κανονισμού, μόνο εφόσον με¬ 
ταβιβάζεται αυτούσια η επιχείρηση, τις δραστηριότητες της οποίας εξυ¬ 
πηρετούσε η σύνδεση. 

γ. Μετά το θάνατο του συνδρομητή η σχέση του με τον ΟΤΕ μεταβι¬ 
βάζεται, σύμφωνα με τα καθοριζόμενα στο άρθρο 30 του παρόντος Κα¬ 
νονισμού, στον κληρονόμο του που κληρονομεί την επιχείρηση, η οποία 
εξυπηρετείται με τη. σύνδεση και συνεχίζει την ίδια δραστηριότητα, δια¬ 
φορετικά λύνεται η σύμβαση. 


δ. Σε περίπτωση αλλαγής του ονόματος φυσικού προσώπου ή της 
επωνυμίας νομικού προσώπου ή μετατροπής της νομικής του μορφής ή 
συγχωνεύσεως νομικών προσώπων, εφαρμόζονται ανάλογα τα καθορι¬ 
ζόμενα στό άρθρο 31 του παρόντος Κανονισμού, με την προϋπόθεση ότι 
εξακολουθεί να εξυπηρετείται ο σκοπός για τον οποίο χορηγήθηκε η 
σύνδεση, διαφορετικά λύνεται η σύμβαση. 

ε. Σε περίπτωση διαλύσεως νομικού προσώπου ή κοινοπραξίας, η 
σύμβαση με τον ΟΤΕ λύνεται αυτοδικαίως. 

στ. Σε περίπτωση λύσεως της συμβάσεως, για οποιοδήποτε λόγο ή 
καταργήσεως συνδετικών γραμμών, το τέλος σύνδεσης δεν επιστρέφε- 
ται. 

ζ. Για τις ανωτέρω μεταβολές της συνδέσεως (εδάφια β, γ και δ) κα¬ 
ταβάλλονται τα προβλεπόμενα από τα τηλεφωνικά τιμολόγια αντί¬ 
στοιχα τέλη, για κάθε μια από τις αναφερόμενες στην παραγρ. 5, του 
παρόντος άρθρου γραμμές. 

II. Την ισχύ των ανωτέρω τροποποιήσεων, πλην των αναφερομένων 
στα άρθρα 30 και 59, από 1.11.1992. 

Η παρούσα να δημοσιευθεί στην Εφημερίδα της Κυβερνήσεως. 

' Αθήνα, 7 Αυγούστου 1992 

Ο Πρόεδρος του Δ.Σ. - ΟΤΕ 
Ν. ΘΕΜΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε, φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β’ 

» 

23.000 

» 

1.150 

Υ) 

» 

» 

» 

Γ' 

» 

7.000 

» 

350 

δ) 

» 

» 

» 

Δ’ 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα 

τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















